Dr Barbara Schneider fäält sone Genie  im  Berächne vo ihrer Geothermie  bym Baudepp gitts hald kai so schnälle  wie dr Euler, wo Druck- und Boodewälle  im Voruss bestimmt hät - mit Garantie  nit wie d'Barhara - immer erscht hindedri...  So entwigglet dr Euler zwoor z'Basel vyyl Schwung  aber fyr e Uni-Lehrstuehl syg er hald z'jung  und so bassierts au ihm - wie hitt no bekannt  Z'Basel giltsch als Prophet nyt im aigene Land  so macht hald dr Euler si Stuehlgang im Oschte  und duet dä Lehrstuehl in  Petersburg boschte  Au dert blybt dr Euler am Ball - yberall  Zälldailig und radioaktive Verfall  Logaritme, Ballistik - denn pletzlig: e Knall !  by uns wär's verbotte - s'isch am näggschte Tattoo  au dr glainschti Frauefurz sicher tabu  Zrugg zum Euler - är het Basel verloo  und isch dernoo au nimm ummekoo  aber sogar mit syne dreihundert Joor  das mien-d-er glaube, s'isch wirgglig woor  wär er au hitt no nit halb so mied  wie mit 175 Joor -  s'Baselbiet...  SUDOKU und Euler - das wird verbunde  aber hett er's wirgglig als erschte gfunde ?  By syyne latiinische Quadraat  goots mathematisch akurat  um sone-n-Art vo Zaale-Korsett  wo sich denn zum SUDOKU gwandlet hett  nur so Quadraat, duet me speeter vernää  haigs scho im nyynte Joorhundert gää  är haig heggschtens dra ummepigglet  und da Schmätter wytter-entwigglet